निगम के रिकाॅर्ड में बता रहा ट्रांसफार्मर, मौके से गायब
घूघरा गांव के बस स्टेंड पर ट्रांसफार्मर गायब होने के बाद खडे विद्युत पोल।
भास्कर संवाददाता | बिछीवाड़ा
सबडिविजन बिछीवाड़ा के घूघरा गांव में एसआईपी कनेक्शन के लिए जारी हुआ ट्रांसफार्मर निगम के अधिकारियों की लापरवाही से गायब हो गया। अब इस कनेक्शन में सिर्फ टूटे हुए पोल लगे हुए हैं। वहीं, निगम के अधिकारियों ने पिछले 7 साल से कोई एफआईआर भी दर्ज नहीं कराई है।
बिछीवाड़ा सब डिविजन के घूघरा गांव में वर्ष 2008 में चक्की पर कनेक्शन के लिए गांव की कैलाश देवी प|ी रमेशचंद्र कलाल ने आवेदन किया था। 30 जून को उन्होंने उक्त कनेक्शन के लिए करीब 40 हजार की डिमांड राशि भी जमा कराई। कैलाश देवी को अपने घर पर चक्की लगाकर व्यवसायिक उपयोग करना था। गांव में पहले से ही तीन चक्की कनेक्शन होने के कारण निगम ने अलग से ट्रांसफार्मर, चार बिजली के खंभे और एक लाइन डालने के लिए डिमांड नोटिस निकाली। डिमांड जमा कराने के बाद जुलाई 2008 में कनेक्शन किया गया। कनेक्शन के 7 दिनों बाद निगम के अधिकारी और कार्मिक ट्रांसफार्मर निकाल कर ले गए। उपभोक्ता को गांव की बिजली लाइन से कनेक्शन जोड़ दिया। इसके बाद से पूरे गांव में कम वॉल्टेज की समस्या चल रही है।
डेढ़लाख तक खर्चा होता है एसआईपी कनेक्शन में : राज्यसरकार ने लघु उद्योग की श्रेणी में एसआईपी कनेक्शन को रखा है। जिसमें राज्य सरकार से इन कनेक्शन के लिए निगम को सब्सिडी दी जाती है। निगम की ओर से कनेक्शन के लिए स्पेशल ट्रांसफार्मर लगाने का प्रावधान है। ऐसे में निगम के अधिकारियों ने उक्त स्कीम में इश्यू कराकर ट्रांसफार्मर लगाया और हटा भी दिया।
निगमके कार्मिक ही ले गए ट्रांसफार्मर : प्रार्थीकैलाश देवी के पति रमेशचंद्र कलाल ने बताया कि एसआईपी कनेक्शन के लिए ट्रांसफार्मर जारी हुआ था। ट्रांसफार्मर को निगम के जेईएन और तकनीकी कर्मचारी ने लगाया था। इसके 7 दिन बाद वही जेईएन और तकनीकी कर्मचारी ट्रांसफार्मर उठा कर वापस ले गए। उनके चक्की के कनेक्शन को गांव से जोड़ दिया।
^गांवमें कम वॉल्टेज की समस्या है। हमने निगम को इसकी कई बार सूचना दी है। चक्की के कनेक्शन के लिए अलग से ट्रांसफार्मर लगाया था, जिसे निगम के कार्मिक वापस ले गए। इसकी जांच कराना चाहिए। कमलचंदकोटेड़, सरपंच ग्राम पंचायत घूघरा।
^पूरा मामला मेरे से पहले का है। मैने पदभार 2010 में संभाला था। मामला बहुत बड़ा है। इसकी जांच कराकर संबंधित जेईएन और कार्मिक के खिलाफ कार्रवाई की जाएगी। कम वॉल्टेज के लिए सुधार किया जाएगा। -एसएल डामोर, एईएन सब डिविजन बिछीवाड़ा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva